18. ΒΑΣΙΛΙΚΟΝ ΔΙΑΤΑΓΜΑ της 3/13 Μαρτ. 1950 Περί εισαγωγής εις την Δωδεκάνησον των διατάξεων του Α.Ν. 1731/39 «περί αναγκαστικών απαλλοτριώσεων». Έχοντες υπ’ όψει : α)το άρθρ. 1 παρ. 1 του Ν. Δ/τος υπ’ αριθ. 655/1948 «περί τρόπου εισαγωγής εις την Δωδεκάνησον φορολογικών κλπ. νόμων, αρμοδιότητος του Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ.» και β)την υπ’ αριθ. 46/1950 γνωμάτευσιν του Συμβουλίου της Επικρατείας, προτάσει των Ημετέρων Προέδρου της Κυβερνήσεως και επί της Δικαιοσύνης και των Οικονομικών Υπουργών, απεφασίσαμεν και διατάσσομεν: Άρθρον μόνον.- Αι περί αναγκαστικών απαλλοτριώσεων διατάξεις του Α.Ν. υπ’ αριθ. 1731/39, ως ούτος ετροποποιήθη και συνεπληρώθη μεταγενεστέρως δια του υπ’ αριθ. 2003/39 Α. Νόμου και των Ν.Δ. υπ’ αριθ. 80/1941, 1411 του 1942, 1968/42, 475/43 των νόμων υπ’ αριθ. 1537/44 κλπ., εισάγονται εις την Δωδεκάνησον. Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 